ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
புத்துயிர் பெற்றது இந்திய ஹாக்கியின் பெருமை
ஒலிம்பிக் போட்டிகளில் பதக்கம் வெல்வதற்கு இந்திய ஹாக்கி குழுவினருக்கு 41 ஆண்டுகள் தேவைப்பட்டது. டோக்கியோ ஒலிம்பிக்ஸ்-2020 போட்டியில் வெற்றிக்கனியைப் பறித்ததும் இந்திய ஆடவர் ஹாக்கி குழுவினர் வரலாற்றில் தடம் பதித்தனர். டோக்கியோ ஒலிம்பிக்ஸ் போட்டிகளில் வென்ற வெண்கலம், வெறும் பதக்கம் மட்டுமல்ல, கோடிக்கணக்கான மக்களின் எதிர்பார்ப்பு மற்றும் கனவுகளின் நிறைவேற்றமும் கூட.
வீரர்களுக்காக ஏற்பாடு செய்யப்பட்டிருந்த பாராட்டு விழாவின்போது தங்களது கையெழுத்து பொறிக்கப்பட்ட ஹாக்கி மட்டையை குழுவின் அனைத்து உறுப்பினர்களும் பிரதமருக்கு பரிசாக அளித்தனர்.
லட்சக்கணக்கான ஹாக்கி வீரர்களிடையே எழுச்சியை ஏற்படுத்தியுள்ள இந்த மட்டை, பிரதமரின் பரிசுப் பொருட்கள் அடங்கிய மின்னணு ஏலத்தில் தற்போது இடம்பெற்றுள்ளது. இதனைப் பெற விரும்புபவர்கள் www.pmmementos.gov.in என்ற இணையதளத்தில் நடைபெறும் ஏலத்தில் கலந்து கொள்ளலாம். செப்டம்பர் 17-ஆம் தேதி தொடங்கிய மின்னணு ஏலம், அக்டோபர் 7 வரை நடைபெறும்.
மின்னணு ஏலத்தின் மூலம் கிடைக்கும் தொகை, கங்கை நதியை தூய்மைப்படுத்தும் நமாமி கங்கை திட்டத்திற்கு வழங்கப்படும் என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759160
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 172.29 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 6,10,443 கொவிட் சிகிச்சை பெறுபவர்கள் 1.43%ஆக உள்ளனர்.
குணமடைந்தோர் விகிதம் தற்போது 97.37%சதவீதம்
கடந்த 24 மணி நேரத்தில் 1,36,962 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,14,68,120 என அதிகரித்துள்ளது.
கடந்த 24 மணி நேரத்தில் 50,407 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.48 சதவீதம் ஆகும்
வாராந்திர பாதிப்பு விகிதம் 5.07 சதவீதம் ஆகும்
இதுவரை மொத்தம் 74.93 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 14,50,532 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1797824
பாதுகாப்பு அமைச்சகம்
சீனாவில் நடைபெற்ற ஷாங்காய் ஒத்துழைப்பு அமைப்பின் 15வது பாதுகாப்பு அமைச்சர்கள் கூட்டத்தில் பாதுகாப்பு அமைச்சர் உரை
ஷாங்காய் ஒத்துழைப்பு அமைப்பின் பாதுகாப்பு அமைச்சர்கள் கூட்டத்தில் முதல்முறையாக இந்தியா பங்கேற்கிறது. ஷாங்காய் ஒத்துழைப்பு அமைப்பின் 15வது பாதுகாப்பு அமைச்சர்கள் கூட்டம் சீனாவின் பீஜிங்கில் இன்று நடைபெற்றது. கூட்டத்தில் பங்கேற்று பேசிய பாதுகாப்பு அமைச்சர் திருமதி நிர்மலா சீதாராமன், பரந்து விரிந்த யூரேஷிய பிராந்தியத்துடன் கூட்டணியை விரிவுபடுத்த இந்தியா தீவிர விருப்பம் கொண்டிருப்பதாக கூறினார். இவ்வாறு செய்வதில் இந்தியா ரஷ்யாவுடன் நீடித்த ஆழமான பரஸ்பர நம்பிக்கை கொண்ட நீடித்த உறவு, மத்திய ஆசியாவுடனான துடிப்புமிக்க வரலாற்று மற்றும் கலாச்சார இணைப்புகள் மற்றும் சீனாவுடனான நெருக்கமான வளர்ச்சிக் கூட்டணியையும் அனைத்து உறுப்பு நாடுகளுடனான பரஸ்பர பலனளிக்கும் உறவுகளை விரிவுபடுத்தவும் ஆழப்படுத்தவும் விரும்புகிறது.
வரும் காலங்களில் இந்த பிராந்தியத்தில் உள்ள நாடுகளுடன் உள்ள பழமையான நட்புக்கு சக்தியும் ஊக்கமும் அளிக்கும் வகையில் ஷாங்காய் ஒத்துழைப்பு அமைப்பு பங்குதாரர்களுடன் இந்தியா இணைந்து செயல்படும் என்று திருமதி நிர்மலா சீதாராமன் கூறினார்.
பிராந்தியத்தில் உள்ள உறுப்பு நாடுகள் மற்றும் பரவலான சர்வதேச அடிப்படையில் அதிக தொடர்பை விரிவுபடுத்துவதற்கு ஷாங்காய் ஒத்துழைப்பு அமைப்பின் உறுப்பு நாடுகளை அவர் கேட்டுக் கொண்டார்.
பருவநிலை மாற்றம், சைபர் பாதுகாப்பு, போதை மருந்து கடத்தல் அல்லது நாடு கடந்த வன்முறை போன்றவற்றுக்கு கூட்டுறவு கட்டமைப்பு அடிப்படையில் தீர்வுகள் தேவைப்படுவதாகவும், இதில் அனைத்து நாடுகள் மற்றும் சம்பந்தப்பட்டவர்களின் ஈடுபாடு தேவைப்படுவதாகவும் பாதுகாப்பு அமைச்சர் திருமதி நிர்மலா சீதாராமன் கூறினார். எல்லை தாண்டிய பயங்கரவாதம் மற்றும் பிரிவினைவாதம் என்ற தொடர் அச்சுறுத்தலுக்கு இது குறிப்பான தேவையாகும்.
பயங்கரவாதம் மீது சகிப்புத்தன்மை அற்ற கொள்கையை கடைப்பிடிக்க உறுப்பு நாடுகள் நெருக்கமாக ஒருங்கிணைந்து செயல்பட அவர் அழைப்பு விடுத்தார். பயங்கரவாத குழுக்கள் அல்லது அமைப்புகளுக்கு பொருளுதவி அளிப்பது அல்லது வேறு உதவிகளை அளிப்பதை இனியும் சகித்துக் கொள்ள முடியாது என அவர் கூறினார்.
ஆயுதப்படைகளுக்கு இடையிலான பாதுகாப்பு ஒத்துழைப்பு குறிப்பாக விரிவுபடுத்தப்பட்ட இணைப்பு ஷாங்காய் ஒத்துழைப்பு அமைப்புக்கான முக்கிய அளவிடாக இருப்பதால், இந்த ஈடுபாட்டின் முழு வாய்ப்புகளை ஆய்வு செய்வதில் இந்தியா தீவிரத்துடன் இருப்பதாக திருமதி சீதாராமன் தெரிவித்தார்.
ரஷ்யாவில் இந்த ஆண்டு இறுதியில் நடைபெறும் ஷாங்காய் ஒத்துழைப்பு அமைப்பின் அமைதி முயற்சிகள், கூட்டு ராணுவ பயிற்சிகளில் இந்தியா பங்கேற்கும் என்றும் பாதுகாப்பு அமைச்சர் குறிப்பிட்டார்.
(Visitor Counter : 148
பிரதமர் அலுவலகம்
இங்கிலாந்து வெளியுறவுத்துறை அமைச்சர் திரு டொமினிக் ராப், பிரதமர் திரு நரேந்திர மோடியுடன் சந்திப்பு
இங்கிலாந்து வெளியுறவுத்துறை அமைச்சர் திரு டொமினிக் ராப், பிரதமர் திரு நரேந்திர மோடியைச் சந்தித்தார். இரு நாடுகள் இடையே, பல்வேறு கூட்டு உத்திகள் குறித்து இரு தலைவர்களும் ஆலோசித்தனர்.
குடியரசுத் தலைவர் செயலகம்
கியானி ஜெயில் சிங்கின் பிறந்தநாளையொட்டி குடியரசுத்தலைவர் மலர் தூவி மரியாதை செலுத்தினார்
முன்னாள் குடியரசுத்தலைவர் கியானி ஜெயில் சிங்கின் பிறந்தநாளையொட்டி குடியரசுத்தலைவர் திரு ராம் நாத் கோவிந்த் குவஹாத்தியில் இன்று  அவரது உருவப்படத்திற்கு மலர் தூவி மரியாதை செலுத்தினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைத் தகவல்
தேசிய தடுப்பூசி திட்டத்தின் கீழ், இதுவரை 57.22 கோடி கொவிட் தடுப்பூசிகள் செலுத்தப்பட்டுள்ளன.
கடந்த 24 மணி நேரத்தில், 36,571 பேருக்கு புதிதாக தொற்று ஏற்பட்டுள்ளது.
கொவிட் சிகிச்சை பெறுபவர்கள், மொத்த பாதிப்பில் 1.12 சதவீதம்; கடந்த 2020 மார்ச்சிலிருந்து மிக குறைவான அளவு.
நாட்டில் கொவிட் சிகிச்சை பெறுபவர்களின் எண்ணிக்கை 3,63,605; 150 நாட்களில் மிக குறைவு.
குணமடைந்தோர் 97.54 சதவீதமாக அதிகரிப்பு; கடந்த 2020 மார்ச்சிலிருந்து மிக அதிகம்.
கடந்த 24 மணி நேரத்தில் 36,555 பேர் குணமடைந்துள்ளனர். இதன் மூலம் குணமடைந்தோர் மொத்த எண்ணிக்கை 3,15,61,635-ஆக அதிகரித்துள்ளது.
வாராந்திர பாதிப்பு வீதம் 1.93; கடந்த 56 நாட்களில் 3 சதவீதத்துக்கும் கீழ் குறைவு.
தினசரி பாதிப்பு வீதம் 1.94; கடந்த 25 நாட்களாக 3 சதவீதத்துக்கும் கீழ் குறைவு.
இதுவரை மேற்கொண்ட மொத்த கொவிட் பரிசோதனைகள் 50.26 கோடி.
விவசாயத்துறை அமைச்சகம்
சர்வதேச சிறுதானிய ஆண்டு - 2023, சிறுதானியங்கள் ஊட்டச்சத்து தானியங்கள் என்பதை உலக அளவில் பறைசாற்ற கிடைத்துள்ள வாய்ப்பு - திரு நரேந்திர சிங் தோமர்
2023-ஆம் ஆண்டை, சர்வதேச சிறுதானிய ஆண்டாக ஐ.நா. அறிவித்திருப்பது, உணவு சந்தையில் சிறுதானிய உற்பத்தியை அதிகரிப்பதுடன், அதனை பதப்படுத்துவதற்கும், சுழற்சி முறை பயிர் சாகுபடியை ஊக்குவிக்கவும் வாய்ப்பாக அமையும் என மத்திய வேளாண் துறை அமைச்சர் திரு நரேந்திர சிங் தோமர் தெரிவித்துள்ளார். மத்திய வேளாண் மற்றும் வெளியுறவு அமைச்சகம் சார்பில் சர்வதேச சிறுதானிய ஆண்டு 2023 கொண்டாடங்களின் முன்னோட்ட நிகழ்ச்சி நடைபெற்றது. இதில் பேசிய அவர், பிரதமர் நரேந்திர மோடியின் கோரிக்கையை ஏற்று, 2023ஆம் ஆண்டை சர்வதேச சிறுதானிய ஆண்டாக ஐ.நா சபை அறிவித்திருப்பதாகவும், உலக நாடுகளில் சிறுதானிய பயன்பாட்டை அதிகரிப்பதே இந்தியாவின் நோக்கம் என்றும் கூறினார்.
தேசிய உணவு பாதுகாப்பு இயக்கத்தின் கீழ், சிறுதானியங்களில் இடம்பெற்றுள்ள ஊட்டச்சத்து நிறைந்த தானியங்களின் உற்பத்தியை அதிகரிக்கும் திட்டங்கள், 14 மாநிலங்களின் 212 மாவட்டங்களில் செயல்படுத்தப்பட்டு வருகிறது. இதேபோல், சிறுதானியங்களை உற்பத்தி செய்யும் விவசாயிகளுக்கு நிதி உதவிகளும் வழங்கப்படுகிறது என்றும் அமைச்சர் தெரிவித்தார்.
இந்த நிகழ்ச்சியில் பேசிய வெளியுறவுத்துறை அமைச்சர் திரு ஜெயசங்கர், கொரோனா பெருந்தொற்று, பருவ நிலை மாறுபாடு, போர் பதற்றம் உள்ளிட்டவை சிறுதானியங்களின் தேவையை உலக நாடுகளில் அதிகரித்திருப்பதாக தெரிவித்தார். சர்வதேச நாடுகளின் உறவுகளை விட, உணவு பாதுகாப்பை பொருத்தவரை சிறுதானிங்கள் இன்றியமையாதவை என்று குறிப்பிட்ட அவர், கொரோனா பெருந்தொற்று காலம் உலக நாடுகளுக்கு உணவு பாதுகாப்பின் முக்கியத்துவை உணர்த்திருப்பதாகவும் கூறினார்.
இந்த நிகழ்ச்சியில், வெளியுறவுத் துறை இணையமைச்சர் மீனாட்சி லேகி, செயலாளர் தாமு ரவி, வேளாண் துறை செயலாளர் மனோஜ் அஹூஜா, இந்தியாவுக்கான வெளிநாட்டு தூதர்கள் மற்றும் தூதரக அதிகாரிகள் கலந்துகொண்டனர்.
குடியரசுத் தலைவர் செயலகம்
குடியரசு தலைவருடன் வெளியுறவு பணி பயிற்சி அதிகாரிகள் சந்திப்பு
இந்திய வெளியுறவு பணி  பயிற்சி அதிகாரிகள் இன்று  குடியரசுத் தலைவர் மாளிகையில், குடியரசுத் தலைவர் திருமதி திரௌபதி முர்முவை சந்தித்தனர்.
அந்த அதிகாரிகள் இடையே உரையாற்றிய குடியரசு தலைவர் , இந்திய ராஜிய அதிகாரியாக இருப்பதற்கு இதைவிட சிறந்த நேரம் இருக்க முடியாது என்றார். சர்வதேச அரங்கில் இந்தியாவின் பங்கும் செல்வாக்கும் அதிகரித்து வருகிறது. உலகளாவிய வளர்ச்சியின் உந்து சக்தியாகவும், உலகளாவிய நிர்வாகத்தில் ஒரு வலுவான குரலாகவும். வேகமாக விரிவடைந்து வருகிறது - இன்று, நிலையான வளர்ச்சி, காலநிலை மாற்றம், சைபர் பாதுகாப்பு, பேரழிவுகளைக் கையாள்வது அல்லது தீவிரவாதம் மற்றும் பயங்கரவாதத்தை எதிர்த்துப் போராடுவது போன்ற சிக்கலான உலகளாவிய சவால்களுக்கான தீர்வுகளுக்காக சர்வதேச சமூகம் இந்தியாவை நோக்கிப் பார்க்கிறது. இது அவர்களைப் போன்ற இளம் அதிகாரிகளுக்கு புதிய சவால்களுடன் முன்னெப்போதும் இல்லாத வாய்ப்புகளை வழங்குகிறது என்று அவர் கூறினார்.
இளம் அதிகாரிகள் தமது பொறுப்புக்களை நிறைவேற்றுவதற்குத் தயாராகும் போது, வெளிநாடுகளில் நமது அனைத்து முயற்சிகள் மற்றும் செயற்பாடுகளின் இறுதி நோக்கம் ந மது சொந்த நாட்டில் அபிவிருத்தியை ஊக்குவிப்பதாக இருக்க வேண்டும் என்பதை அவர்கள் மனதில் கொள்ள வேண்டும் என்று குடியரசு தலைவர் குறிப்பிட்டார். இந்தியாவின் அதிக செழிப்பு என்ற பெரிய இலக்கை அடைய அவர்கள் மற்ற சிவில் பணிகளின் அதிகாரிகளுடன் கைகோர்த்து பணியாற்ற வேண்டும் என்று அவர் கூறினார். உலகெங்கிலும் உள்ள 33 மில்லியன் வலுவான இந்திய புலம்பெயர்ந்தவர்கள் வகிக்கும் முக்கிய பங்கை அவர்கள் கவனமாக வளர்த்து ஊக்குவிக்க வேண்டும் என்று அவர் வலியுறுத்தினார். தூதரக சேவைகள் மற்றும் சமூக தொடர்பு ஆகியவை மனிதாபிமான உணர்வுடன் வழங்கப்பட வேண்டும் என்று அவர் கேட்டுக்கொண்டார் . இந்திய சமூக உறுப்பினர்களை தவறாமல் சந்தித்து, அவர்களின் நலனைக் கவனிக்குமாறு அவர் அதிகாரிகளை வலியுறுத்தினார்.
நிலக்கரி அமைச்சகம்
தூய்மையான மற்றும் ஆரோக்கியமான சுற்றுச்சூழலுக்கு வழிவகுக்கும் நிலக்கரி போக்குவரத்தில் புரட்சியை ஏற்படுத்தும் முதல் மைல் இணைப்பு
இந்தியாவின் எரிசக்தி பாதுகாப்பை வலுப்படுத்தவும், இறக்குமதி செய்யப்படும் நிலக்கரியைச் சார்ந்திருப்பதைக் குறைப்பதன் மூலம் தற்சார்பு இந்தியாவின் தொலைநோக்கு பார்வையை நிறைவேற்றவும், நிலக்கரி அமைச்சகம் தேசிய நிலக்கரி போக்குவரத்து திட்டத்தை உருவாக்குவதில் தீவிரமாக செயல்பட்டு வருகிறது, இதில் நிலக்கரி சுரங்கங்களுக்கு அருகிலுள்ள ரயில்வே சைடிங் மூலம் முதல் மைல் இணைப்பு அடங்கும். முதல் மைல் இணைப்பு திட்டங்களின் கீழ், இயந்திரமயமாக்கப்பட்ட நிலக்கரி போக்குவரத்து மற்றும் கையாளுதல் முறையை மேம்படுத்த நிலக்கரி அமைச்சகம் இத்திட்டத்தை தயாரித்துள்ளது.
நிலையான வளர்ச்சி மற்றும் சுற்றுச்சூழல் பாதுகாப்பிற்கான தொடர்ச்சியான தேடலில், முதல் மைல் இணைப்பு என்ற கருத்தாக்கம் உருவெடுத்துள்ளது. இந்த அற்புதமான அணுகுமுறை நிலக்கரி போக்குவரத்தில் புரட்சியை ஏற்படுத்துகிறது, இது சுற்றுச்சூழலில் நேர்மறையான மற்றும் நீடித்த தாக்கத்தை உருவாக்குகிறது.
முதல் மைல் இணைப்பு, சுரங்கப் பகுதிகளில் நிலக்கரியை அருகிலுள்ள ரயில்வே சைடிங்கிற்கு கன்வேயர்கள் மூலம் கொண்டு சென்று சாலை போக்குவரத்தை தவிர்க்கிறது. இதனால், சாலையில் லாரிகளின் எண்ணிக்கையையும் காற்று மாசுபாடு, போக்குவரத்து நெரிசல் மற்றும் சாலை சேதம் போன்ற தொடர்புடைய சுற்றுச்சூழல் தாக்கங்கள் குறைகின்றன. இது தூய்மையான மற்றும் ஆரோக்கியமான சூழலுக்கு வழிவகுக்கிறது.
885 மெட்ரிக் டன் திறன் கொண்ட 67 முதல் மைல் இணைப்பு திட்டங்கள், மூன்று கட்டங்களாக மேற்கொள்ளப்பட்டு வருகின்றன. பிரதமர் விரைவு சக்தியின் இலக்கிற்கு இணங்க, நிலக்கரி அமைச்சகம் ரூ.26,000 கோடி செலவில் ரயில்வே திட்டங்களை மேற்கொண்டுள்ளது.
மேலும், இயற்கை வளங்கள் மற்றும் பசுமைப் போர்வையைப் பாதுகாப்பதில் இந்த திட்டம் பங்களிக்கிறது. இந்த நடைமுறையை பின்பற்றுவதன் மூலம், நிலக்கரி சுரங்க நடவடிக்கைகள் நீண்ட காலத்திற்கு பொருளாதார ரீதியாக மிகவும் சாத்தியமானதாக மாறும். தொழில்நுட்பத்தால் இயக்கப்படும் செயல்முறைகளை நடைமுறைப்படுத்துவது உற்பத்தித்திறனை அதிகரிப்பதுடன் மட்டுமல்லாமல், செயல்பாட்டு செலவுகளையும் குறைக்கிறது, இது நிலக்கரித் துறையின் ஒட்டுமொத்த லாபத்திற்கு பங்களிக்கிறது. நிலையான போக்குவரத்தை நோக்கிய இந்த மாற்றம் காலநிலை மாற்றத்தைத் தணிப்பதிலும் காற்றின் தரத்தை மேம்படுத்துவதிலும் முக்கிய பங்கு வகிக்கிறது.
நிலக்கரி வெளியேற்றம் மற்றும் விநியோக திறன்களை மேம்படுத்த நிலக்கரி அமைச்சகம் ரயில்வே அமைச்சகத்துடன் ஒருங்கிணைந்து செயல்பட்டு வருகிறது. தற்போது, நிலக்கரி விநியோக திறன்களை விரிவுபடுத்துவதற்காக ரயில்வே அமைச்சகத்துடன் இணைந்து 13 ரயில் பாதைகள் கட்டப்பட்டு வருகின்றன, அவை கட்டுமானத்தின் பல்வேறு நிலைகளில் உள்ளன.
குறைக்கப்பட்ட கார்பன் தடம்:போக்குவரத்து அமைப்புகளை மேம்படுத்துவது, புதைபடிவ எரிபொருளால் இயங்கும் வாகனங்களைச் சார்ந்திருப்பதைக் குறைப்பது ஆகியவை கிரீன்ஹவுஸ் வாயு உமிழ்வை கணிசமாகக் குறைக்கவும், காலநிலை மாற்றத்தை எதிர்த்துப் போராடவும், அதன் தீமைகளைக் குறைக்கவும் உதவும்.
இயற்கைச் சூழலைப் பாதுகாத்தல்:சுற்றுச்சூழலுக்கு உகந்த போக்குவரத்து கட்டமைப்புகளை நிறுவுவது இயற்கை வாழ்விடங்கள் மற்றும் பல்லுயிர் பெருக்கத்தைப் பாதுகாப்பதை ஊக்குவிக்கிறது, எதிர்கால சந்ததியினருக்காக நுட்பமான சுற்றுச்சூழல் அமைப்புகளைப் பாதுகாக்கிறது.
மனித வள மேம்பாட்டு அமைச்சகம்
தேசிய பள்ளி கல்விக்கான கருத்தரங்கம் – மத்திய மனிதவள மேம்பாடு அமைச்சகம் ஏற்பாடு
மத்திய மனிதவள மேம்பாட்டு அமைச்சகத்தின் பள்ளி கல்வி துறை இரண்டு நாள் தேசிய பள்ளி கல்விக்கான கருத்தரங்கத்தை நவம்பர் 06 மற்றும் 07,2017 ஆம் தேதிகளில் ஏற்பாடு செய்துள்ளது. கல்வி துறையின் முக்கிய விஷயங்கள் குறித்து பேச பல்வேறு அரசு சாரா அமைப்புகள், தனியார் துறை மற்றும் தனி நபர்கள் போன்ற இத்துறை சார்ந்த பங்குதார்களை ஒன்று செற்பதற்கான முயற்சியாகும்.
மத்திய மனிதவள மேம்பாட்டு அமைச்சர் திரு பிரகாஷ் ஜவ்டேகர், மத்திய பள்ளி கல்வி மற்றும் எழுத்தறிவு துறை இணை அமைச்சர் திரு உபேந்திரா குஷ்வாஹா, மத்திய உயர் கல்வி துறை இணை அமைச்சர் டாக்டர் சத்ய பால் சிங் ஆகியோர் இந்த தேசிய கருத்தரங்கில் பங்கேற்க உள்ளனர்.
அமைச்சர்கள் தவிர்த்து, பள்ளி கல்வி மற்றும் எழுத்தறிவு துறையின் செயலர், சிறப்பு செயலர், மத்திய மனிதவள மேம்பாட்டு அமைச்சத்தின் மூத்த அலுவலர்கள், மாநிலங்களின் தலைமை செயலர்கள்/ செயலர்கள் போன்ற பிரமுகர்கள் பங்கேற்க உள்ளனர்.
இந்த கருத்தரங்கில், டிஜிட்டல் கல்வி, உடற்பயிற்சிக் கல்வி, விழுமியக் கல்வி, வாழ்கை திறன் கல்வி, பட்டறிவு சார்ந்த கல்வி ஆகிய ஐந்து தலைப்புகளுக்கு அதிக கவனம் செலுத்தப்படும். இரண்டு நாட்களில், மொத்தம் 157 அமைப்புகள்/ வல்லுனர்கள் விளக்ககாட்சிகள் மூலம் தங்களின் கருத்துகளை பதிவு செய்ய உள்ளார்கள்.
பங்கேற்பாளர்கள் தலைப்பிற்கு ஏற்க வகுத்து, விரிவான கலந்துரையாடல்கள் நடைபெறும். பிறகு, இது தொடர்பாக மத்திய அமைச்சரிடம் விளக்க காட்சி வழங்கபடும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 123.25 கோடி தடுப்பூசி டோஸ்கள் செலுத்தியுள்ளது.
குணமடைந்தோர் விகிதம் தற்போது 98.35 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 10,116 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,40,18,299 என அதிகரித்துள்ளது.
கடந்த 24 மணி நேரத்தில் 6,990 பேருக்கு புதிதாக தொற்று ஏற்பட்டுள்ளது. இது 551 நாட்களில் மிகவும் குறைவாகும்.
இந்தியாவில் கொவிட் சிகிச்சை பெறுபவர்களின் எண்ணிக்கை 1,00,543 இது 546 நாட்களில் குறைந்தது
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.29 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.69, இது கடந்த 57 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.84 ஆகும். இது கடந்த 16 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 64.13 கோடி கொவிட் பரிசோதனைகள் செய்யப்பட்டுள்ளன.
(Visitor Counter : 145
பாதுகாப்பு அமைச்சகம்
இந்திய அரசின் தலைமை ஹைட்ரோகிராபராக துணை அட்மிரல் அதிர் அரோரா பொறுப்பேற்று கொண்டார்
இந்திய அரசின் தலைமை ஹைட்ரோகிராபராக துணை அட்மிரல் அதிர் அரோரா பொறுப்பேற்று கொண்டார். 2021 செப்டம்பர் அன்று ஓய்வு பெற்ற துணை அட்மிரல் வினய் பத்வாரிடம் இருந்து இந்த பொறுப்பை அவர் ஏற்றுக்கொண்டார்.
1985-ல் இந்திய கடற்படையின் நிர்வாக பிரிவில் இணைந்த துணை அட்மிரல் அதிர் அரோரா, ஹைட்ரோகிராபி எனும் நீர் ஆய்வு சார்ந்த துறையில் நிபுணர் ஆவார். இந்திய கடற்படை பகுதியில் அவர் ஆய்வுகளை மேற்கொண்டுள்ளார்.
ஐஎன்எஸ் சட்லெஜ் கப்பலின் தலைமை பொறுப்பில் அவர் இருந்த போது, 2004-ம் வருடம் சுனாமி உதவி மற்றும் நிவாரணப் பணிகளுக்கு இலங்கையில் இருக்கும் கல்லே துறைமுகத்திற்கு அருகே முதலில் சென்ற கப்பலாக அது இருந்தது. ஐஎன்எஸ் சர்வேக்ஷக் கப்பலின் தலைமை பொறுப்பில் அவர் இருந்த போது, மொரீஷியஸ், செஷல்ஸ் மற்றும் கென்யாவில் வெளிநாட்டு ஒத்துழைப்பு ஆய்வுகளை மேற்கொண்ட அரிதான பெருமையையும் அவர் பெற்றுள்ளார்.
தி ஹேக்கில் உள்ள நிரந்தர நீதிமன்றத்தில் வங்கதேசம் உடனான கடல்சார் வழக்கில் இந்தியாவை அவர் பிரதிநிதிப்படுத்தியுள்ளார். நவீன வசதிகளுடன் கூடிய கப்பல் கட்டும் திட்டத்திற்கும் அவர் தலைமை வகித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760036
நிதி அமைச்சகம்
தமிழகத்தின் பல இடங்களில் வருமானவரித்துறை சோதனை, ரூ.500 கோடி கணக்கில் காட்டப்படாத வருவாய் கண்டுபிடிப்பு
சென்னையில் தங்கம், வெள்ளி நகைகள் மொத்த வியாபாரத்தில் ஈடுபட்டு வரும் முன்னணி வியாபாரி ஒருவருக்கு சொந்தமான இடங்களில் வருமானவரித்துறை இம்மாதம் 10-ஆம் தேதி சோதனை நடத்தியது. சென்னை, கோவை, சேலம், திருச்சி, மதுரை, திருநெல்வேலி, மும்பை, கொல்கத்தா என 32 இடங்களில் இந்த சோதனை நடத்தப்பட்டது.
இதில் பல இடங்களில் கணக்கில் காட்டப்படாத தங்கம், வெள்ளி இருப்புகள் கண்டுபிடிக்கப்பட்டன. சுமார் 814 கிலோ அளவிலான தங்கம், வெள்ளி நகைகள் இருப்பு கண்டுபிடிக்கப்பட்டது. இவற்றின் மதிப்பு சுமார் ரூ.400 கோடி. இவை அனைத்துக்கும் வரிவிதிக்கப்படவுள்ளது.
இவை வர்த்தக கையிருப்பு என்பதால், இந்த தங்கம், வெள்ளி நகைகளை வருமானவரிச்சட்டத்தின் கீழ் பறிமுதல் செய்ய முடியவில்லை. வர்த்தகக் கையிருப்புகளை பறிமுதல் செய்ய வருமானவரிச் சட்டம் 1961 தடைவிதிக்கிறது.
கடந்த 2018-19-ஆம் நிதியாண்டில் மட்டும், இந்த குழுமம், கணக்கில் காட்டாமல் ரூ.102 கோடி வருவாய் ஈட்டியுள்ளது, கைப்பற்றப்பட்ட கணினி தரவுகள் மூலம் தெரியவந்துள்ளது. 2019-20, 2020-21-ஆம் ஆண்டுக்கான இந்த குழுமத்தின் தரவுகள் அனைத்தும், தரவு தடயவியல் உபகரணம் மூலம் கணினிகளில் இருந்து எடுக்கப்பட்டு வருகின்றன. அதேபோல், வணிக வளாகங்களில், கணக்கில் காட்டாமல் கூடுதலாக இருப்பு வைக்கப்பட்டிருந்த 50 கிலோ தங்கமும், வெள்ளியும் கண்டுபிடிக்கப்பட்டது.
உண்மையான வர்த்தக விவரங்களை மறைப்பதற்காக, இந்த குழுமம், ஜேபேக் எனப்படும் தொகுப்பைப் பராமரித்து வருகிறது. ரசீதுகள் மூலம் கொண்டு செல்லப்படும் தங்கம்/வெள்ளி ஆகியவற்றின் விவரங்கள் டெலிவரி செய்யப்பட்டதும் அழிக்கப்பட்டுள்ளன. இதுவரை பெறப்பட்ட தரவுகள் மூலம், மற்ற வியாபாரிகளின் கணக்கில் காட்டப்படாத பரிவர்த்தனைகளும் கண்டுபிடிக்கப்படும். தடயவியல் நிபுணர்கள், சிறப்பு உபகரணங்களைப் பயன்படுத்தி, கணக்கில் காட்டப்படாத வருமான தகவல்களைத் தேடி வருகின்றனர்.
இந்தச் சோதனைகள் மூலம், இதுவரை ரூ.500 கோடி அளவுக்கு கணக்கில் காட்டப்படாத வருவாய் கண்டுபிடிக்கப்பட்டுள்ளது. இவற்றில் ரூ.150 கோடிக்கு, இந்தக் குழுமத்தின் தலைவர் தானாக முன்வந்து கணக்கு காட்டியுள்ளார். இந்தக் குழுமத்தின் வர்த்தகம் அல்லாத முதலீடுகள் குறித்தும், லாபத்தை குறைத்துக் காட்ட பின்பற்றிய இதர முறைகேடுகள் குறித்தும் விசாரணை நடந்து வருகிறது.
மேலும் தகவல்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1672235
கனரகத் தொழில்கள் அமைச்சகம்
விடுதலையின் வைரவிழா டீத்தூள் வகைகள் அறிமுகம் விரைவில் கிடைக்கும்
இந்திய சுதந்திரத்தின் வைர விழாக் கொண்டாட்டத்தை முன்னிட்டு, மத்திய கனரகத் தொழில்துறை அமைச்சகத்தின் கீழ் செயல்படும் பொதுத்துறை நிறுவனமான ஆன்ட்ரு யூல் நிறுவனம் பல ரக டீத்தூள்களை அறிமுகம் செய்துள்ளது. பாரம்பரியம், ஏலக்காய், பூண்டு மற்றும் மசாலா டீத் தூள் ரகங்களை மத்திய கனரகத் தொழில்துறை அமைச்சர் டாக்டர் மகேந்திர நாத் பாண்டே கடந்த வெள்ளியன்று அறிமுகம் செய்தார்.
இந்த டீத்தூள் ரகங்கள் நாடாளுமன்றத்தில் உள்ள டீ வாரிய கவுன்டர், டிரைபட் விற்பனை மையங்கள், உத்யோக் பவன் மற்றும் இதர மத்திய அரசு அலுவலகங்களில் உள்ள விற்பனை மையங்களில் விரைவில் கிடைக்கும். அறிமுக விலையாக 100 கிராம் டீத்தூள் பாக்கொட் ரூ.75க்கு விற்பனை செய்யப்படும்.
ஆண்ட்ரு யூல் நிறுவம் 158 கால பாரம்பரிய நிறுவனம். இந்நிறுவனம் அசாம் மற்றும் மேற்கு வங்கத்தில் 15 தேயிலை தோட்டங்களை வைத்துள்ளது. இங்கு 14, 000 உழியர்கள் பணியாற்றுகின்றனர். இங்கு பச்சை தேயிலை மற்றும் வெள்ளைத் தேயிலை உட்பட பல வகை உயர் ரக டீத்தூள் ரகங்கள் தயாரிக்கப்படுகின்றன.
பிரதமர் அலுவலகம்
கோவா மாநில தினத்தை முன்னிட்டு பிரதமர் வாழ்த்து
கோவா மாநில தினக் கொண்டாட்டத்தை முன்னிட்டு பிரதமர் திரு நரேந்திர மோடி தனது நல்வாழ்த்துக்களை தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவில் தெரிவித்திருப்பதாவது :-
"கோவா மாநில தின நல்வாழ்த்துகள்! அமைதி மற்றும் சுறுசுறுப்பின் அடையாளமாகத் திகழும் கோவா, தன்னுடைய தனித்துவம் வாய்ந்த கலாச்சாரம் மற்றும் வியப்பூட்டும் உத்வேகத்தால் அனைவரையும் தொடர்ந்து கவர்ந்து வருகிறது. கோவா மக்களின் நல்வாழ்வு மற்றும் செழுமைக்காக பிராத்திக்கும் இவ்வேளையில், நாட்டின் வளர்ச்சிப் பாதைக்கு பலம் சேர்ப்பதில் அம்மாநில மக்கள் தொடர்ந்து பங்காற்றுவார்கள் என நான் நம்புகிறேன்."
தகவல் மற்றும் ஒலிபரப்பு அமைச்சகம்
பிரதமரின் மக்கள் நிதித் திட்டம், மலை பிரதேசங்கள், தொலைதூரப் பகுதிகளுக்கும் சென்றடைந்து சமுதாயத்தின் அனைத்து பிரிவினரும் பயனடைந்துள்ளனர்: நிபுணர்கள்
இந்தியாவில் கடந்த 2014-ஆம் ஆண்டு பிரதமரின் மக்கள் நிதித் திட்டம் மற்றும் இது போன்ற இதர திட்டங்கள் தொடங்கப்பட்டது முதல் நிதி உள்ளடக்க பயணம் தொடங்கியதாக குவஹாத்தி பாரத ஸ்டேட் வங்கியின் துணை பொது மேலாளர் திரு சுஷந்தா குமார் சாஹூ கூறியுள்ளார். பிரதமரின் மக்கள் நிதித் திட்டத்தின் 7-ஆம் ஆண்டை முன்னிட்டு குவஹாத்தி பத்திரிகை தகவல் அலுவலகம் இன்று ஏற்பாடு செய்திருந்த வலைதள கருத்தரங்கில் பேசுகையில் அவர் இதனைத் தெரிவித்தார்.
கடன், முதலீடு, காப்பீடு மற்றும் ஓய்வூதியம் சம்பந்தமான பல்வேறு நிதி திட்டங்களின் வாயிலாக பொருளாதார ரீதியாக பின்தங்கியுள்ள பிரிவினருக்கு நம்பகத்தன்மையான நிதி சார்ந்த தீர்வுகளை நிதி உள்ளடக்கம் அளிப்பதாக அவர் கூறினார். இந்தத் திட்டத்தின் கீழ் அசாம் மாநிலத்தில் மிக அதிகமான வங்கிக்கணக்குகள் தொடங்கப்பட்டிருப்பதாக அவர் குறிப்பிட்டார். 2021 ஜூன் மாதம் வரை அசாம் மாநிலத்தில் 1 கோடியே 90 லட்சம் கணக்குகள் இயங்குவதாக அவர் குறிப்பிட்டார். பிரதமரின் ஜீவன் ஜோதி பீமா யோஜனா மற்றும் அடல் பென்ஷன் யோஜனா உள்ளிட்ட திட்டங்கள் குறித்தும் தமது உரையின்போது அவர் எடுத்துரைத்தார்.
பிரதமரின் மக்கள் நிதித் திட்டம் சம்பந்தப்பட்ட நிதி உள்ளடக்கம் மற்றும் பொருளாதார வளர்ச்சி குறித்து அவர் பேசினார். குறுகிய காலமான 7 வருடங்களில் இந்தியாவில் பல்வேறு மாற்றங்கள் ஏற்பட்டிருப்பதாகவும் நிதி உள்ளடக்க சூழலியல் வலுவடைந்திருப்பதாகவும் கூறிய அவர், இனி மிகவும் ஏழ்மை நிலையில் உள்ள மக்களுக்கும் நிதி சேவைகளை வழங்க முடியும் என்று சிக்கிம் மத்திய பல்கலைக்கழகத்தின் வணிகவியல் துறைத் தலைவர் பேராசிரியர் எஸ் எஸ் மஹாபாத்ரா, உறுதியளித்தார்.
பத்திரிகை தகவல் அலுவலகத்தின் ஊடகம் மற்றும் தகவல் தொடர்பு அதிகாரி திரு கோபாஜித் தாஸ், குவஹாத்தி பத்திரிகை தகவல் அலுவலகம் ஊடகம் மற்றும் தகவல் தொடர்பு அதிகாரி திருமதி சுசரிதா சாஹூ, பத்திரிகை தகவல் அலுவலகம் மற்றும் மண்டல மக்கள் தொடர்பு அலுவலகத்தில் கள அலுவலகங்களின் பிரதிநிதிகளும் இந்த கருத்தரங்கில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751388
குடியரசுத் துணைத் தலைவர் செயலகம்
பழங்குடி கைவினைஞர்கள் மற்றும் கலைஞர்களின் பொருட்களை வாங்கி அவர்களுக்கு ஆதரவளிக்குமாறு மக்களுக்கு குடியரசு துணைத் தலைவர் அழைப்பு
பழங்குடி கைவினைஞர்கள் மற்றும் கலைஞர்களின் பொருட்களை வாங்கி அவர்களுக்கு ஆதரவளிக்குமாறு மக்களுக்கு குடியரசு துணைத் தலைவர் திரு எம் வெங்கையா நாயுடு வேண்டுகோள் விடுத்துள்ளார். சுற்றுச்சூழலுக்கு உகந்த, நீடித்து நிற்கக்கூடிய மற்றும் புதுமையான கைவினைப் பொருட்களைக் பழங்குடி சமூகங்கள் உருவாக்குகின்றன என்று அவர் கூறினார்.
பழங்குடியின மக்களின் இயற்கையான திறன்கள் மற்றும் அவர்களது தயாரிப்புகளை ஊக்குவிக்கவும் பிரபலப்படுத்தவும் மற்றும் அவர்களின் வருமான ஆதாரங்களை மேம்படுத்தவும் வழிவகை செய்ய வேண்டியதன் அவசியத்தை திரு நாயுடு வலியுறுத்தினார். "பழங்குடி கைவினைஞர்கள் மற்றும் பெண்களின் தயாரிப்புகளுக்கு போதுமான சந்தைப்படுத்தல் வழிகளை உருவாக்க வேண்டிய அவசியம் உள்ளது," என்று அவர் மேலும் கூறினார்.
கர்நாடக ஆளுநர் மாளிகையில் நடைபெற்ற ஜன்ஜாதியா கவுரவ் தின விழாவில் பேசிய குடியரசு துணைத் தலைவர், சுதந்திரப் போராட்டத்தின் போது பழங்குடியின சமூகங்களின் பங்கை எடுத்துரைத்தார். இந்தியாவின் சுதந்திரப் போராட்டத்திற்கு பழங்குடி சமூகங்கள் பெரிய அளவில் பங்களித்ததாக அவர் கூறினார். "நாட்டின் பல்வேறு மூலைகளில் தோன்றிய இந்த பழங்குடியின இயக்கங்கள் கொடுங்கோல் ஆங்கிலேய ஆட்சிக்கு எதிராக எழுவதற்கு பலரைத் தூண்டியது," என்று அவர் மேலும் கூறினார்.
பழங்குடியின சுதந்திரப் போராட்ட வீரர் பிர்சா முண்டாவின் பிறந்தநாளை ஜன்ஜாதிய கவுரவ் தினம் என்று அறிவித்ததற்காக அரசைப் பாராட்டிய குடியரசு துணைத் தலைவர், பழங்குடியின சுதந்திரப் போராட்ட வீரர்களான ராணி துர்காவதி, ராணி கெய்டின்லியு, பாபா தில்கா மாஜி, கொமரம் பீம், அல்லூரி சீதாராமராஜு மற்றும் பலரின் வீரக் கதைகளை எடுத்துரைப்பது முக்கியம் என்றார். ஒவ்வொரு ஆண்டும் ஜன்ஜாதிய கவுரவ் தின கொண்டாடுவது பழங்குடியின சுதந்திரப் போராட்ட வீரர்களின் தைரியம், அச்சமின்மை மற்றும் தியாகங்களை வரும் தலைமுறைக்கு உணர்த்தும் என்றார் அவர்.
பழங்குடியின மக்களின் 75 ஆண்டுகால புகழ்பெற்ற வரலாறு, கலாச்சாரம் மற்றும் சாதனைகளை நினைவுகூரும் வகையில் நவம்பர் 15, 2021 முதல் ஒரு வார கால கொண்டாட்டங்கள் நடைபெறுவது குறித்து குடியரசு துணைத் தலைவர் மகிழ்ச்சி தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1772076